open-index/open-wikipedia-markdown huggingface dataset:
רוני בלקין

250px|ממוזער|שמאל|רון לצד אביו, פסח, ואחיו, 1971 לערך
**רון גרשון "רוני" בלקין** (נולד ב-1960) הוא קצין בצה"ל במילואים בדרגת תת-אלוף, שפיקד בין השאר על יחידת מגלן, חטיבת העמקים וחטיבת הבקעה.

## ביוגרפיה
נולד כבנם הבכור של זיוה ופסח בלקין, שהיה ראש המועצה החמישי של רמת השרון.
למד בבית הספר גולן ובשנת 1975 עבר ללמוד בפנימיה הצבאית לפיקוד בתל אביב.
בשנים 1971–1977 היה חניך ומדריך בתנועת הנוער העובד והלומד.

התגייס לצה"ל בשנת 1978 ושירת בסיירת מטכ"ל כלוחם וכקצין.

בשנים 1992–1993 פיקד על גדוד 50 (בזלת) של חטיבת הנח"ל. לאחר מכן השתחרר מצה"ל. בהמשך, שב לשירות קבע, ובשנים 1995–1997 פיקד על יחידת מגלן, והוביל אותה בלחימה ברצועת הביטחון בלבנון. בין היתר פיקד על היחידה במבצע ענבי זעם.

בשנים 2000–2002 פיקד על חטיבת העמקים, בין היתר במבצע חומת מגן. בשנים 2003–2004 פיקד על חטיבת הבקעה. בלקין פיקד על החטיבה בלחימה נגד הטרור הפלסטיני באינתיפאדה השנייה. לאחר מכן שימש כסגן מפקד עוצבת הפלדה. בשנים 2007–2008 חזר לפקד על חטיבת הבקעה.

באפריל 2018 העניק הרמטכ"ל רב-אלוף גדי איזנקוט דרגת תת-אלוף במילואים לבלקין, במסגרת תפקידו כראש צוות התכנון באוגדה 98.

לאחר שחרורו מצה"ל, התמנה כסמנכ"ל פעילות החוץ של קבוצת "נקסטקום" והוביל מטעם החברה שורה של מיזמים ופרויקטים בינלאומיים בתחומי אנרגיה מתחדשת, תקשורת ובינוי במזרח אירופה ובאפריקה.

במאי 2018 הכריז בלקין על מועמדות לראשות עיריית רמת השרון, בהמשך דרכו של אביו, פסח בלקין, שכיהן כראש המועצה החמישי של רמת השרון, בין השנים 1969–1978. בבחירות לרשויות המקומיות באוקטובר 2018 הוא קיבל 31.7% מהקולות ועלה לסיבוב השני מול ראש העיר המכהן, אבירם גרובר, שחסרו לו קולות בודדים כדי לעבור את סף ה-40% בסיבוב הראשון. בסיבוב השני נבחר גרובר, ואילו בלקין קיבל 46.03% מהקולות. סיעתו "רמת השרון 1" זכתה במנדט אחד ובלקין נבחר למועצת העיר.

הוא משמש כחבר הוועדה החקלאית ברמת השרון, חבר הנהלת בית הראשונים וחבר הנהלת המוזיאון הגאולוגי העירוני.

בלקין הוא בוגר החוג לניהול וכלכלה באוניברסיטת תל אביב.

### משפחתו
בשנת 1992 נישא לעו"ד רוני פלוזניק, אותה הכיר במהלך לימודיהם המשותפים באוניברסיטה, שהייתה חוקרת בכירה ברשות לניירות ערך ושותפה במשרד עורכי הדין של יעל גרוסמן. לזוג נולדו שני בנים. בדצמבר 2016 נפטרה אשתו רוני כתוצאה ממחלת ריאות נדירה. באוקטובר 2023 נפל בנו  בקרב בקיבוץ בארי בטבח שבעה באוקטובר. מתגורר ברמת השרון.

## הערות שוליים

קטגוריה:בוגרי הפנימייה הצבאית לפיקוד תל אביב
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:לוחמי סיירת מטכ"ל
קטגוריה:מפקדי גדוד 50
קטגוריה:מפקדי חטיבת אלון
קטגוריה:מפקדי חטיבת הבקעה
קטגוריה:מפקדי יחידת מגלן
קטגוריה:בוגרי בית הספר היסודי גולן (רמת השרון)
קטגוריה:בוגרי הנוער העובד והלומד
קטגוריה:בוגרי אוניברסיטת תל אביב
קטגוריה:חברי מועצת רמת השרון
קטגוריה:רמת השרון: אנשי צבא
קטגוריה:אבות שכולים: חללי צה"ל
קטגוריה:ישראלים שנולדו ב-1960
לשונון אטלנטי

**לשונון אטלנטי** (שם מדעי: *Hippoglossus hippoglossus*) הוא מין של דג מהסוג לשונון שבמשפחת השְׁטַחְנוּנִיִּים שבסדרת הסוליתאים. הלשונון האטלנטי חי בעומקים של בין כ-50 מטר לכ-2,000 מטר. הלשונון האטלנטי הוא אחד מהסוליתאים הגדולים בעולם ומשקלו יכול לעלות לעיתים על 300 ק"ג. גודלו של הלשונון אינו קבוע ובדרך כלל מושפע מכמות המזון שהלשונון מצליח למצוא.

תחום המחייה הטבעי של הלשונון נמצא בין לברדור לאיסלנד וגרינלנד. בחופי אירופה משתרע השטח בין ים ברנץ למפרץ ביסקאיה. הלשונון הוא דג משה רבנו הגדול ביותר באוקיינוס האטלנטי, ובין הגדולים בעולם.
הלשונון מגיע לאורך של כארבעה מטרים ולמשקל של כ-320 קילו. תוחלת החיים הממוצעת של הלשונון היא 50 שנים.
הגעתו של הלשונון האטלנטי לבגרות מינית מתרחשת בגילאי 7 עד 8 אצל זכרים, ו-11 עד 12 אצל נקבות. עונות ההשרצה של הלשונון נעות בין מרץ למאי.

## כשרות
יש לו סימני כשרות ולכן הוא דג כשר למאכל.

## קישורים חיצוניים

## הערות שוליים

ממוזער|ימין|השוואה בין לשונון אטלנטי לאדם.

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:דגי מאכל
קטגוריה:שטחנוניים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1758
מודל הצפנה/פענוח

**מודל הצפנה/פענוח** הוא מודל בתקשורת המונים שהגה החוקר סטיוארט הול בשנת 1973 בספרו "Encoding and decoding in the television discourse".

סטויוארט הול מציע מודל תאורטי מעגלי לדרכי ההפקה והצריכה של המסר התקשורתי. בניגוד למודלים הליניאריים המסורתיים להבנת המסר התקשורתי, לפי גישתו של הול הצרכן ממלא תפקיד אקטיבי בתהליך הפענוח של המסר, תוך שהוא מסתמך על הקונטקסט החברתי שממנו הצרכן מגיע.

לטענת הול, כל טקסט תקשורתי בנוי מארבעה שלבים:

# הפקה / הצפנה – בטקסט יש בחירה בשימוש בקוד תרבותי מסוים (לדוגמה: שמות, ביטויים וכדומה)
# הפצה – אחרי שהמסר מופץ הוא נצרך על ידי הצרכנים
# התפלגות בקרב קהלים / צריכה – אם הקהל מקבל את המסר, הוא ממשיך גם לצרוך אותו
# שעתוק – צריכת הקהל במסר מייצרת מציאות חדשה, מכיוון שהוא מפרש בהתאם לקודים של המסר

מתוך כך יוצא שהול מדגיש כי הכוח נמצא אצל הצרכן. כלומר, הצרכן יכול לפרש את המסר בהתאם לעצמו ועל כן להחליט האם להמשיך לצרוך אותו או לא. באותה תקופה הוא פיתוח גם תאוריית ההתקבלות.

## חלוקה לפענוח מסר טלוויזיוני על פי הול
ישנן שלוש עמדות לפענוח מסרים: 
* "העמדה השלטת הגמונית" – כלומר זה מה שמשדרים וקהל יקבל את המסר כמשמעו.
* "הצופן המתדיין" – הקהל מקבל חלק מהמשמעויות ההגמוניות, אך שומר לעצמו את הזכות לקיים עמן משא ומתן ופענוח שחורג מהמשמעות ההגמונית.
* קריאה מתנגדת (או צופן אופוזיציוני)- הקהל מבין את הצפנים במלואם אך יוצא נגדם ושואף לפרק אותם.

## ראו גם
* סמיוטיקה

 
קטגוריה:תקשורת המונים
קטגוריה:חקר תקשורת המונים
קטגוריה:תאוריות על תקשורת ההמונים
רמי דותן (האגודה למען החייל)

**רמי דותן** (11 בנובמבר 1935 – 2 במרץ 2024) היה קצין צה"ל בדרגת תת-אלוף, ששירת כקצין תחזוקה ראשי וכיו"ר האגודה למען החייל.

## ביוגרפיה
נולד בשם רחמים דבוש לדוד (גאלו) וניצריה דבוש בטריפולי שבלוב, במשפחה מסורתית-ציונית בת ארבעה ילדים. אביו היה סנדלר. למד בבית ספר איטלקי ואחר הצהריים בבית ספר עברי (לימודי עברית ותנ"ך). היה פעיל בהצופים. דודו נהרג באחת ההפצצות על העיר. אחיו הגדול הגיע כבר ב-1947 לארץ ישראל.
עלה לבדו בשנת 1949 עם 100 בני נוער באניה תאודור הרצל במסגרת עליית הנוער. הגיע לקריית שמואל.
בשנת 1951 עלו הוריו והוא נאלץ להתחיל לעבוד בקטיף כדי לפרנס את המשפחה. בהמשך עבד בפרדס כנגר אריזות עד לגיוסו לצה"ל בספטמבר 1953.

שירת בגבעתי (חטיבה 5) וזכה להוקרה כחניך מצטיין פלוגתי. ושימש בהמשך נגד אפסנאות ומפקד ימ"ח. בעקבות מות אמו ב-1956 החליט לחתום קבע.
הוצב בגדוד 52 (שריון) כקצין אפסנאות. לאחר מכן שירת כמ"פ מפקדה של גדוד 52. בשנת 1962 עבר לחטיבה 7 והשתתף במלחמת ששת הימים כמ"פ מפקדה של גדוד 9, "עשת", בחטיבה 7. בשנים 1968 עד 1969 שירת כמפקד התחזוקה של חטיבה 7.

ב-1969 מונה לעוזר קצין התחזוקה של עוצבת געש בפיקוד הצפון.
ב-1971 שימש קצין האפסנאות של חטיבה 188, במסגרת זו זכה לשבחים מאלוף הפיקוד, מרדכי גור, על הסיוע שהגיש להעברת כלים משוריינים במסגרת מבצעי קלחת.
ב-1973 מונה לקצין התחזוקה של אוגדה 36 (תחת פיקודו של רפאל איתן).
במסגרת זו היה אחראי על המערך הלוגיסטי של כוחות צה"ל ברמת הגולן במהלך מלחמת יום הכיפורים. ארגן שיירת אספקה (תחמושת, דלק, מזון ושתייה) לכוחות השריון בכל ערב ממחנה מנסורה לצומת וסט במרכז רמת הגולן. בנוסף, דאג להובלת תחמושת בכמות מספקת עבור הטנקים בחזית הרמה.

בשנים 1975–1976 היה קצין התחזוקה במפקדת קצין חי"ר וצנחנים ראשי, בין השאר במהלך מבצע אנטבה. בשנים 1976–1980 היה קצין תחזוקה של פיקוד צפון.

באוגוסט 1980 התמנה לקצין תחזוקה ראשי (קתח"ר), תפקיד בו שימש עד 1984. במהלך כהונתו היה אחראי על האספקה במלחמת לבנון הראשונה ולאחר המלחמה עסק בהפקת לקחים ממנה, שלדבריו הדליקה נורה אדומה לגבי המערך הלוגיסטי.

לאחר שסיים כהונתו כקצין תחזוקה ראשי שימש נספח צבאי בדרום אמריקה.

עם פרישתו מצה"ל התמנה ליו"ר האגודה למען החייל תפקיד בו שימש מ-1990 ועד לשנת 2003.
משנת 1980 התגורר בחיפה.
שימש כדירקטור בחברת הבנייה "וילאר" משנת 1993.
בשנת 1989 התמודד על ראשות העיר חיפה מול אריה גוראל במסגרת רשימת הליכוד והגיע שני עם 38% מן הקולות. רשימת הליכוד בראשותו זכתה ב-8 מושבים במועצת העיר מתוך 27.
היה חבר מועצת העיר חיפה במשך 25 שנים, בהן מילא שורה ארוכה של תפקידים: יו"ר איגוד ערים לכיבוי אש, יו"ר החברה הממשלתית-עירונית "שקמונה", יו"ר ועדת הכספים ויו"ר תאגיד המים העירוני "מי כרמל".
ב-2008 נבחר דותן בפריימריס של מפלגת קדימה בחיפה ושוריין ברשימתו של יונה יהב למועצת העיר.
זכה לתואר יקיר העיר חיפה לשנים 2019/2020.

דותן נפטר ב-2 במרץ 2024. הותיר אחריו את רעייתו, שני בנים ונכדים.

## קישורים חיצוניים
* תת-אלוף רמי דותן סיפור חיים
* רמי דותן, באתר חיל הלוגיסטיקה

## הערות שוליים

קטגוריה:תתי-אלופים בצה"ל
קטגוריה:קציני לוגיסטיקה ראשיים
קטגוריה:חברי מועצת העיר חיפה
קטגוריה:ראשי האגודה למען החייל
קטגוריה:נספחים צבאיים ישראלים במדינות אמריקה הדרומית
קטגוריה:ישראלים ילידי לוב
קטגוריה:בוגרי כפר הנוער בן שמן
קטגוריה:עולים בעליית הנוער
קטגוריה:יקירי חיפה
קטגוריה:קריית שמואל (חיפה): אישים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1935
קטגוריה:ישראלים שנפטרו ב-2024
חואן קאמילו סונייגה

**חואן קאמילו סונייגה מוסקרה** (בספרדית: **Juan Camilo Zúñiga Mosquera**; נולד ב-14 בדצמבר 1985) הוא כדורגלן עבר קולומביאני ששיחק כמגן שמאלי. ערך 61 הופעות בנבחרת קולומביה.

## קריירת מועדונים
סונייגה התחיל את הקריירה שלו באתלטיקו נסיונל. במדי נסיונל הוא זכה בשתי אליפויות. בסך הכל, הוא שיחק 129 הופעות ליגה וכבש 9 שערים. בקיץ  חתם סונייגה בסיינה תמורת 3 מיליון אירו. בסיינה סונייגה השתלב עד מהרה ומשך את תשומת לבם של מספר מועדונים באיטליה. ב-9 ביולי 2009 חתם בנאפולי ל-5 שנים תמורת 8.5 מיליון אירו. בהתחלה השתלב סונייגה עד מהרה גם בנאפולי, אך לאחר הגעתו של אנדראה דוסנה בינואר  ירד לספסל. ב-20 בפברואר 2011 הבקיע את שער הבכורה שלו במדי נאפולי. בסוף אוגוסט  נפצע, ובעקבות זאת נאלץ לעבור ניתוח שהשבית אותו מרוב משחקי עונת . באפריל  החלים מהפציעה וחזר להתאמן. ב-13 בינואר 2016 הושאל לבולוניה 1909 עד לסוף העונה. ב-16 ביולי 2016 הושאל לווטפורד.

## קריירה בינלאומית
סונייגה השתתף עם נבחרת הנוער באליפות העולם בכדורגל עד גיל 20 בשנת . באותה שנה ערך את הופעת הבכורה שלו בנבחרת הבוגרת. בקמפיין מוקדמות מונדיאל 2014 השתתף סונייגה כמעט בכל המשחקים למעט המשחק נגד  בגלל הולדת בנו ונגד  עקב פציעה. סונייגה היה אחד משחקני המפתח של הנבחרת בקמפיין ועזר לה לעלות למונדיאל 2014 לראשונה אחרי 16 שנה.

## תארים
**אתלטיקו נסיונל**
*אליפות (2):, 

**נאפולי**
*קופה איטליה (2):, 

## קישורים חיצוניים

* פרופיל השחקן באתר הרשמי של המועדון

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אתלטיקו נסיונל
קטגוריה:כדורגלני סיינה
קטגוריה:כדורגלני נאפולי
קטגוריה:כדורגלני בולוניה
קטגוריה:כדורגלני ווטפורד
קטגוריה:כדורגלני נבחרת קולומביה
קטגוריה:כדורגלני קופה אמריקה 2007
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:קולומביאנים שנולדו ב-1985
ינאי טויסטר

**ינאי טויסטר** (נולד ב-1977) הוא אמן ישראלי, אוצר, חוקר ומרצה במכללת שנקר.

## ביוגרפיה
ינאי טויסטר נולד בקיבוץ יזרעאל. בעל תואר ראשון באמנות, בצלאל אקדמיה לאמנות ועיצוב, ותואר שני באמנות בהנחייתו של אלן סקולה ב-CalArts, לוס אנג'לס. כתב את עבודת הדוקטור שלו, "צילום מתכריכי טורינו למכונת טיורינג", באוניברסיטת סידני, אוסטרליה.  טויסטר הוא מרצה בכיר בבית הספר לאמנות רב-תחומית שנקר ומאז שנת 2017 מכהן כראש היחידה להיסטוריה ופילוסופיה של האמנות, העיצוב והטכנולוגיה בפקולטה לעיצוב ע״ש עזריאלי בשנקר. טויסטר הוא בוגר תוכנית מובילים באקדמיה מטעם המל״ג בשיתוף קרן אדמונד דה רוטשילד.

עבודותיו של טויסטר הוצגו בתערוכות יחיד וקבוצתית בישראל ומחוצה לה, בין היתר בגלריה Sandroni Rey בלוס-אנג'לס, גלריה דביר בתל אביב, Kunsthalle לוצרן שווייץ, המשכן האירופי לצילום (MEP) פריז, התערוכה הבינלאומית ה-11 לארכיטקטורה בביאנלה של ונציה, מוזיאון מוזיאון תל אביב לאמנות, מוזיאון הרצליה לאמנות עכשווית, מוזיאון ה-Maxxi ברומא והמוזיאון לצילום בברלין.

בין התערוכות שאצר: "+מחסן" בגלריה בצלאל, The Light Show ו-The City Show במרכז לאמנות עכשווית בתל אביב. בשנים האחרונות הוא מפרסם באופן קבוע טקסטים בקטלוגים ובכתבי עת אקדמיים (וביניהם: Philosophy of Photography, CITAR, Photographies, Journal of Visual Art Practice, מפתח ותיאוריה וביקורת).

ספרו צילום מתכריכי טורינו למכונת טיורינג יצא לאור בשנת 2020 בהוצאת אינטלקט (אוניברסיטת שיקגו).

## גלריה

## קישורים חיצוניים

* אתר האמן: www.yanaitoister.com
* https://shenkar.academia.edu/YanaiToister
* https://www.researchgate.net/profile/Yanai_Toister

קטגוריה:אמנים ישראלים
קטגוריה:סגל בצלאל
קטגוריה:ערכים שנערכו במסגרת GLAM בצלאל
קטגוריה:אוצרים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:בוגרי אוניברסיטת סידני
קטגוריה:סגל מכללת שנקר
קטגוריה:יזרעאל (קיבוץ): אישים
קטגוריה:ישראלים שנולדו ב-1977
יעקב בורטמן

**יעקב (קובי) בורטמן** (נולד ב-30 במאי 1959) הוא פרופסור במחלקה להנדסת מכונות באוניברסיטת בן-גוריון בנגב, מומחה למנגנוני כשל בחומרים ולמבני מטוסים. שירת בצה"ל כראש להק הציוד בחיל האוויר בדרגת תת-אלוף.

## ביוגרפיה
בורטמן נולד ב-30 במאי 1959. הוא התגייס לצה"ל ב-1982 במסגרת העתודה האקדמית, סיים בהצטיינות לימודי תואר ראשון ושני בהנדסת מכונות ובהמשך לימודי דוקטורט בהנדסה באוניברסיטת וושינגטון בסנט לואיס. שירת במגוון תפקידים בלהק הציוד, בהם ראש מדור מעקב העייפות, במגמת מטוסים ביחידה לאחזקה אווירית, ב-1997 מונה לראש תחום מטוסים בטייסת תחזוקה של בסיס תל-נוף ובנובמבר 1999 מונה למפקד יחידה ההנדסה והבחינה של חיל האוויר. ב-2000 הועלה לדרגת אל"ם ומונה למפקד בסיס חיל האוויר בצריפין, כיהן כראש מחלקת מטוסים וראש מחלקת כלי טיס בלתי מאוישים וחלל. ב-2006 קודם לדרגת תת-אלוף ומונה לראש להק ציוד, שירת בתפקיד עד שנת 2009.

לאחר שחרורו מצה"ל מונה לחבר סגל הפקולטה להנדסה של אוניברסיטת בן-גוריון בנגב. כמו כן, מכהן כדירקטור בחממה הטכנולוגית VLX Ventures, מנכ"ל ושותף בחברת הייעוץ הנדסי 3F, מנהל פיתוח עסקי בתחום industry 4.0 בחברת סקאוטקאם. שימש דירקטור בחברת טכנולוגיות להבים וטורבינות סילון וב-2015 מונה לדירקטור בחברת הראל סל.

בפברואר 2022 מונה לחבר בוועדת החקירה הממלכתית לרכש כלי השיט.

בורטמן נשוי ואב לשלושה.

## קישורים חיצוניים

* פרופסור יעקב בורטמן באתר אוניברסיטת בן-גוריון בנגב
* 

## הערות שוליים

קטגוריה:ראשי להק הציוד
קטגוריה:תתי-אלופים בחיל האוויר
קטגוריה:סגל אוניברסיטת בן-גוריון בנגב: מדעי ההנדסה
קטגוריה:בוגרי העתודה האקדמית
קטגוריה:בעלי תואר דוקטור מאוניברסיטת וושינגטון בסנט לואיס
קטגוריה:מהנדסי מכונות ישראלים
קטגוריה:מפקדי יחידה 108
קטגוריה:ישראלים שנולדו ב-1959
שיזף (יישוב)

**שיזף** הוא יישוב קהילתי דתי-חילוני בתחומי מועצה אזורית רמת הנגב. היישוב עלה לקרקע כמחנה זמני בקיץ 2011 בעזרת המועצה האזורית, עמותת איילים והחטיבה להתיישבות.

נכון לאפריל 2022 מתגוררות בו עשרים ושמונה משפחות, דתיות וחילוניות, החיות יחדיו חיי קהילה. המחנה הזמני ממוקם סמוך לצומת טללים במועצה האזורית רמת הנגב. יישוב הקבע, שתוכניותיו נכתבות בימים אלו, מתוכנן ל-250 משפחות.

## גרעין שיזף
גרעין ההתיישבות שיזף התארגן בסיוע עמותת איילים, ובתחילה היו חברים בו כ-25 משפחות ורווקים תלמידי מוסדות השכלה גבוהה, חקלאים ואנשי חינוך מרחבי הארץ.

מטרת הגרעין הייתה בהתאם לחזון 'הפרחת השממה' של דוד בן-גוריון ויישוב הארץ להקים ולחיות ביישוב מעורב ומקיים בבנייה ירוקה.

הגרעין הוקם מתוך כוונה להתיישב יחדיו ברמת הנגב על חורבות היאחזות הנח"ל הנטושה שדמות שיזף, אשר נמצאת סמוך למחנה שבטה. כיוון שאתר זה שוכן בשטח אש, נמצאה עבור הגרעין הנקודה הנוכחית.

## מבנה המחנה הזמני
המחנה הזמני מכיל 28 מבנים יבילים ("קרוואנים") אשר נרכשו על ידי המוסדות המיישבים. ישנו קרוואן נוסף אשר משמש כמרחב התכנסות ציבורי ובמהלך חודש מאי נערך היישוב להכנסת ספר תורה הראשון של שיזף, שנתרם עבור היישוב שיזף. בנוסף, ישנם שני מרחבים מוגנים המשמשים כמשחקייה לילדי שיזף וכחדר עיון ולמידה.

## ההתיישבות במקום וההתנגדות לה
החברה להגנת הטבע הגישה ערר לוועדה מחוזית מחוז דרום של משרד הפנים נגד הפיתוח הצפוי בשיזף. תחילה ההתנגדות נבעה מטעמים סביבתיים ובהמשך, לאחר שהאחרונה נדחתה (זהו אזור המיועד לפיתוח כקריית חינוך), הוגשה התנגדות חדשה מטעמים תכנוניים וזאת למרות שהיה בעבר סמל יישוב במפת המתאר האזורית לנקודה ספציפית זו.

ב-22 בפברואר 2012, סגן ראש הממשלה והשר לענייני הנגב והגליל, סילבן שלום, חנך את המחנה הזמני באופן רשמי. בנאומו אמר שמדובר בפעולה חלוצית וציונית, ושמשרדו תומך בהתיישבות נוספת מסוג זה, עם תקציב ניכר.

במחנה הזמני הוכנה תשתית והוצבו 15 מבני "קרווילה", בהן מתגוררים חברי הגרעין. כשנה לאחר מכן, ב-2013, המועצה הארצית לתכנון ולבנייה הודיעה כי היא ממליצה לממשלה על הקמת יישוב קבע בן 250 יחידות דיור במקום.

במהלך שנת 2014 הוכר גרעין שיזף כגרעין התיישבות רשמי המלווה על ידי תנועת אור להתיישבות.

ב-2 בנובמבר 2014 קבע בית המשפט לעניינים מנהליים בבאר שבע כי המחנה הזמני אינו חוקי.

ב-3 בנובמבר 2014 החליטה ועדת השרים לענייני פנים בראשות שר הפנים היוצא גדעון סער לאשר את הקמתו של היישוב בשטח המועצה אזורית רמת הנגב, זוהי הייתה החלטתו האחרונה של גדעון סער בתפקידו.

ב-18 באוקטובר 2020 קיבל שר הפנים אריה דרעי את המלצת מנכ"ל משרד הפנים, מרדכי כהן, להכיר ביישוב באופן רשמי.

## לקריאה נוספת
* בן-ברוך, **דוד שדמות שיזף 1956: חוויה קצרה באתוס הציוני-חלוצי** / [פתח תקווה] : ד. בן-ברוך, תשע"ד 2014 ].
* מניצנה עד אילת: סיפורו של הנגב הדרומי, 1949-1957, זאב זיוון (ספר)

## קישורים חיצוניים

* האתר הרשמי של היישוב שיזף
* דף הפייסבוק של שיזף
* 
* 
* 
* 

## הערות שוליים

קטגוריה:הנגב: יישובים
קטגוריה:מועצה אזורית רמת הנגב
קטגוריה:יישובים שהוקמו ב-2011
קטגוריה:הר הנגב
מצר אוסטרי

**מצר אוסטרי** (ברוסית: **Австри́йский пролив**) הוא מצר ים בארכיפלג ארץ פרנץ יוזף שבמחוז ארכנגלסק, רוסיה. המצר ממוקם בין האי ארץ וילצ'ק ("Земля Вильчека", "Wilczek Land) צפון-מזרחית לו לבין האי הול ("Остров Галля", "Hall Island") דרום-מערבית לו.

קרוי על שם המשלחת האוסטרו-הונגרית אל הקוטב הצפוני.

## הערות שוליים

אוסטרי
אוסטרי
קטגוריה:מחוז ארכנגלסק: גאוגרפיה
דרור פלטין

**דרור פלטין** (נולד ב-8 בינואר 1964 במשמרות) הוא קצין צה"ל במילואים בדרגת תת-אלוף, פיקד בעבר על פלס"ר נח"ל, מפקד גדוד 932 (גרניט), חטיבת הבקעה ומרהו"ם.

## שירות צבאי
עם גיוסו לצה"ל בנובמבר 1983 התגייס לצה"ל והתנדב לצנחנים לגדוד הנח"ל המוצנח. שם עבר מסלול הכשרה כלוחם, את קורס מ"כים חי"ר וקורס קציני חי"ר. פלטין ביצע מספר תפקידי פיקוד בחטיבת הנח"ל ובהם מפקד מחלקה ומפקד פלוגה בגדוד 950, קמב"ץ החטיבה, לאחר מכן שימש כמפקד פלס"ר נח"ל והוביל אותה בלחימה בדרום לבנון, לאחר לימודים, מונה לסמג"ד בחטיבה, ולאחר מכן לקצין אג"ם של חטיבת הנח"ל.

בשנים 1996-1995 שימש פלטין כמפקד גדוד 932 (גרניט) והוביל את הגדוד ללחימה בדרום לבנון.לאחר מכן פיקד על גדוד גפן בבה"ד 1, ובהמשך שימש מפקד בא"ח נח"ל בשנים 1997–1999. בשנת 1999 הועלה פלטין לדרגת אלוף-משנה ומונה למפקד חטיבת הבקעה ופיקד עליה בלחימה כנגד הטרור הפלסטיני באינתיפאדה השנייה עד 2001, אז מונה לרמ"ח תורת חי"ר וצנחנים (תחצ"ן) ולרמ"ח כושר גופני בזרוע היבשה, בשנת 2005 מונה לסגן מפקד עוצבת הגליל ולחם במלחמת לבנון השנייה, לאחר המלחמה מונה למפקד מרהו"ם ושימש בתפקיד בין השנים 2006–2008. בשנת 2008 נפצע קשה בתאונת צניחה, לאחר תקופת החלמה ממושכת השתקם פלטין. בשלהי 2008 אל"ם פלטין פרש מצה"ל. במאי 2017 הועלה לדרגת תת-אלוף במילואים.

## חיים אישיים
פלטין הוא בעל תואר שני במדע המדינה מטעם אוניברסיטת חיפה.

על אף התאונה, לאחר תהליך השיקום פלטין הספיק להשתתף במספר תחרויות מרתון, ומתאמן בשחיה, ריצה ורכיבת אופניים.

כיום פלטין הוא מורה לאזרחות, ניהול עסקי ומחנך. בעברו היה בבית הספר תיכון עירוני א במודיעין, ובספטמבר 2023 הפך למנהל תיכון ויצו הדסים באבן יהודה.

## קישורים חיצוניים
* .
* מיכל דניאלי, נס משמיים, במחנה,  18 נובמבר 2008, כפי שהועלה באתר "שבו"ז חיילים".
* אופיר ששון, על הספורט ועל הכיפאק, אתר זרוע היבשה, 8 במרץ 2010.
* .
* .
* עמוס הראל, גרעין פלאפון, הארץ,  11 בנובמבר 1998, כפי שהועלה באתר פרש.

## הערות שוליים

קטגוריה:משמרות: אישים
קטגוריה:אנשי חינוך ישראלים
קטגוריה:מפקדי חטיבת המרום
קטגוריה:מפקדי חטיבת הבקעה
קטגוריה:מפקדי סיירת נח"ל
קטגוריה:מפקדי גדוד 932
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:מורים לאזרחות בישראל
קטגוריה:ישראלים שנולדו ב-1964
אליפות וימבלדון 1881

** אליפות וימבלדון 1881** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-2 ביולי והסתיימה ב-13 ביולי.

בתחרות השתתפו 49 ספורטאים בריטים.

## התחרות
התחרות נערכה בשני שלבים: בראשון התחרו 48 ספורטאים על הזכות להתמודד מול האלוף שנה שעברה. בשלב השני המנצח של השלב הראשון נפגש עם האלוף-משנה שעברה.

כול המשתתפים חולקו ל-3 קבוצות (16 ספורטאים בכ"א). מנצחי הקבוצה הראשונה והשנייה נפגשו בחצי גמר ומנצח הקבוצה השלישית הגיע ישירות למשחק הגמר.

המנצח של השלב הראשון היה ספורטאי בריטי ויליאם רנשו שניצח את ריצ'רד ריצ'רדסון ב-3 מערכות. המשחק בינו לבין ג'ון הארטלי (מנצח אליפות וימבלדון 1880) הסתיים לאחר 3 מערכות שנמשכו 37 דקות בניצחון של רנשו. קיימת הערכה שהארטלי היה חולה במהלך המשחק. ניצחון זה סימל תחילת עידן רנשו בטניס שזכה בסה"כ ב-7 תוארי אלוף בתחרויות גברים בווימבלדון מהם 6 ברציפות.

אחיו של המנצח, ארנסט רנשו, השתתף גם הוא בתחרות אך הפסיד בסיבוב השלישי.

## קישורים חיצוניים
* האתר הרשמי של אליפות וימבלדון
* תוצאות משחקי האליפות

קטגוריה:אליפויות וימבלדון
קטגוריה:1881 בספורט
רמי בן אפרים

**רמי בן אפרים** (נולד ב-14 בפברואר 1965) הוא יזם ואיש עסקים ישראלי, מייסד ומנכ"ל של חברות טכנולוגיה הפועלות בתחומי הבינה המלאכותית, הסייבר והמודיעין הדיגיטלי.

בעברו שירת בצה"ל כטייס קרב, והשתחרר בדרגת תת-אלוף. במהלך שירותו מילא שורת תפקידי פיקוד בכירים, ובהם ראש להק כוח האדם, נספח צה"ל בסינגפור, ומפקד בסיס רמת דוד במהלך מלחמת לבנון השנייה.

## ביוגרפיה
בן אפרים נולד וגדל במושב עין ורד. בגיל 10 עבר עם משפחתו לברזיל לעבודתו של אביו. בגיל 13 שבו לישראל, וחזרו להתגורר בעין ורד. בן אפרים בוגר לימודי כלכלה ולוגיסטיקה באוניברסיטת בר-אילן ובעל תואר שני בלימודי ביטחון מאוניברסיטת חיפה.

## שירותו הצבאי
בן אפרים התגייס לקורס טיס ביולי 1983 (קורס 107) וסיים אותו במגמת קרב. שירת בטייסת סקייהוק ובטייסת כפיר. ב-1988 עבר הסבה למטוסי F-16 פייטינג פלקון מדגם "נץ" ושירת בטייסת 253 ובטייסת 140, בדצמבר 1988 נטש את מטוס ה"נץ" במהלך אימון הכשרה מבצעית, לאחר פגיעת עיט סלעים במנוע המטוס ונפצע באורח קל. בהמשך שירת כסגן מפקד טייסת תעופה בבסיס רמון וכסמ"ט ב' (סגן מפקד הטייסת האחראי בין השאר על תוכניות, תרגילים ולוחות זמנים) בטייסת עוף החול. הוא נשלח לאקוודור במסגרת צוות הדרכה לחיל האוויר המקומי על מטוסי הכפיר שנרכשו מישראל. לאחר הסבה למטוסי F-16 דגם "ברק", מונה לסמ"ט א' בטייסת 109. לאחר מכן שירת כמפקד טייסת ראשוני קרב בבית הספר לטיסה בבסיס חצרים. ב-1999 מונה למפקד טייסת 140 וב-2001 למפקד טייסת 109.

ב-2003 קודם לדרגת אלוף-משנה ובאוקטובר מונה לראש מחלקת הדרכה בלהק האוויר. ב-2005 מונה למפקד בסיס רמת דוד ופיקד על הכנף במהלך מלחמת לבנון השנייה. ביוני 2007 קודם לדרגת תת-אלוף ומונה לראש להק כוח האדם, הוא כיהן בתפקיד עד יולי 2010. בתפקידו הבא כיהן כנספח צה"ל ומערכת הביטחון בסינגפור, תאילנד, יפן וניו זילנד עד 2013. לאחר מכן שימש עוזר ראש אגף התכנון במשך כשנה.

## קריירה עסקית
עם שחרורו מצה"ל בשנת 2014, החל בן אפרים לפעול בתחום הביטחוני-אזרחי. בתחילה שימש כיועץ עבור חברת רפאל. בשנים 2015–2017 כיהן כראש תחום סקטור הממשלות בחברת **[[צ'ק פוינט]]**, במסגרת תפקידו היה אחראי על פיתוח פעילות החברה מול גופים ממשלתיים בישראל ובעולם.

בסוף שנת 2017 ייסד יחד עם רון טירה את חברת בלו אושן, שמייצרת תוכנות סייבר התקפי עבור מדינה במזרח הרחוק

מאז, הקים וניהל מספר מיזמי טכנולוגיה נוספים, הפועלים בזירה הבינלאומית וממוקדים בפיתוח יכולות לאומיות, שיתופי פעולה עם ממשלות, ויישום פרויקטים רחבי היקף המשלבים מגוון טכנולוגיות מתקדמות.

## קישורים חיצוניים

*
*
*
*יוחאי שויגר, "מי שולט במה שאתם רואים ברשתות? הישראלי שחושף את המניפולציות", באתר ישראל היום
*EU Parliament | EUDS Committee Meeting – July 17, 2025 Rami Ben Efraim - YouTube

## הערות שוליים

קטגוריה:ראשי להק כוח אדם
קטגוריה:נספחים צבאיים ישראלים בסינגפור
קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:ראשי להק ומחלקת ההדרכה בחיל האוויר
קטגוריה:תתי-אלופים בחיל האוויר
קטגוריה:בוגרי אוניברסיטת בר-אילן
קטגוריה:בוגרי אוניברסיטת חיפה
קטגוריה:עין ורד: אישים
קטגוריה:ישראלים שנולדו ב-1965
קציצות (ספר)

**קציצות** הוא ספר שנכתב על ידי הסופר, תסריטאי ובמאי הקולנוע הישראלי אילן הייטנר. הספר יצא לאור בספטמבר 2008, בהוצאת "מודן", וכבר בשבוע הראשון ליציאתו נכנס לטבלת רבי-המכר. הוא זכה בפרס "ספר הזהב", שהוענק לו מטעם התאגדות המו"לים על מכירת למעלה מ-20,000 עותקים. זהו ספרו הרביעי של הייטנר, ובדומה לספריו הקודמים, הוא עוסק בשינויים שעוברים על ישראלים בסביבות גיל השלושים, ועל התהפוכות הרגשיות בחייהם. בספר זה הוא מתאר את השינוי המחשבתי המתחולל אצל אדם שכל חבריו התחתנו, והכמיהה לאהבה מעוררת בו שאלות על מקומו בעולם ועל אופיו. ספריו פונים בעיקר לקהל צעיר, נשים וגברים כאחד.

## עלילה
הספר עוסק באריאל, רווק בן 37, תסריטאי שמתקשה במציאת עבודה, הממורמר מכך שחבריו הקימו משפחות, בעוד הוא נותר בבדידותו. יום אחד הוא פוגש את אהבת חייו, הדר, ברחוב יהודה מכבי. הוא מחליט שהגיע הזמן להתחתן, אך תוהה האם הוא בשל לכך. לפני החתונה הם רבים. הוא נבהל ורוצה לברוח. מאחר ששני בני הזוג עברו מזמן את גיל 30, הם מסכמים כי עדיף להיות גרושים מאשר רווקים, ומחליטים להתחתן ולהתגרש כעבור חצי שנה. התכנית להתגרש לאחר החתונה מתוארת בתחילת הספר, ובפרקים שלאחר מכן, מתוארים האירועים והלך הרוח שהובילו להיכרות, ההתאהבות, המריבות וההסכם, עד לחתונה עצמה ולירח הדבש.

## קישורים חיצוניים

* דף הספר באתר הוצאת מודן
* 
* 

קטגוריה:ספרות ישראלית
שומוג'

**שומוג**' (בהונגרית: **Somogy**) הוא מחוז בדרום טרנסדנוביה שבהונגריה. גבולו הצפוני הוא חופו הדרומי של אגם בלטון, בדרומו זורם נהר הדראווה על הגבול הבינלאומי עם קרואטיה. המחוזות השכנים הם זאלה, וספרם, פייר, טולנה ובאראניה. בירת המחוז היא קאפושוואר.
 
מבחינה היסטורית, המחוז הוא מבין הראשונים שנוסדו בהונגריה, בתקופת ממלכת הונגריה, וגבולותיו נשארו כמעט ללא שינוי עד ימינו.

עם צפיפות אוכלוסין של כ-54 נפש לקמ"ר מחוז שומוג' הוא הדליל ביותר בהונגריה. במחוז 16 ערים ובסך הכל 245 יישובים.

חלק חשוב בכלכלת המחוז מהווים שני מוקדי תיירות עיקריים:
* אתרי הנופש הרבים הפזורים על גדתו הדרומית של אגם בלטון ובראשם העיר שיופוק.
* אזור  היין המפורסם עוד מהתקופה הרומית על הגבעות המשתרעים דרומית לאגם הבלטון. כ-4000 משקים ב-16 יישובים שבאזור מגדלים ענבים לייצור יין.

## קישורים חיצוניים

* 
* 

*
קטגוריה:הונגריה: מחוזות
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גבריאל שחור

**גבריאל (גבי) שחור** (נולד ב-1963) הוא תת-אלוף במילואים בצה"ל, כיהן כמפקד בסיס פלמחים.

## ביוגרפיה
שחור נולד וגדל בקיבוץ גן שמואל בנם של מרדכי ולושיה, ואחיו הצעיר של רן שחור. אביו נפטר כשהיה בן שמונה. בנעוריו היה שחיין מצטיין בסגנון חזה, במסגרת אגודת הפועל גבעת חיים.

ב-1981 התגייס לקורס טיס, אותו סיים ב-1983 בהצטיינות במגמת מסוקי קרב. הוא שירת כטייס בטייסת מגע הקסם ולאחר מכן בטייסת המסק"ר הראשונה כמפקד גף מבצעים וקצין פרויקט מסווג שזכה בפרס ביטחון ישראל. בספטמבר 1987 זכה לצל"ש ממפקד חיל האוויר, על חלקו כטייס קוברה במשימת חיפוי וחילוץ כוח מחטיבת גבעתי בדרום לבנון. ב-1987 מונה לסמ"ט (סגן מפקד טייסת) ב' בטייסת הקוברות הצפונית, ולאחר מכן כסמ"ט א' בטייסת המסק"ר הראשונה.

במרץ 1990 נשלח מטעם חיל האוויר לארצות הברית במסגרת משלחת לקליטת מסוקי האפאצ'י AH-64 ("פתן"). עם שובו מונה לסמ"ט בטייסת הצרעה, טייסת ה"פתן" הראשונה בחיל. ב-1996 מונה למפקד טייסת המסק"רים הראשונה. בעקבות אסון המסוקים ב-1997 מונה למפקד טייסת דורסי הלילה, טייסת מסוקי ״יסעור״.

בתפקידו הבא שירת כראש מחלקת תכנון וארגון בלהק אוויר. ב-2005 מונה למפקד בסיס פלמחים ושירת בתפקיד עד 2008. הוא פיקד על הבסיס בתקופת מלחמת לבנון השנייה ואף השתתף בגיחות מבצעיות בעצמו. הוא עסק בפיתוח מערך כלי טיס בלתי מאוישים.

לאחר שחרורו היה ממייסדי חברת סקיי סאפיינס העוסקת בפיתוח טכנולוגיות למעקב ותצפית מהאוויר לשימושים אזרחיים וצבאיים. כמו כן עבד בקרן הון הסיכון פיטנגו.

## השכלה וחיים אישיים
שחור בוגר תואר ראשון במשפטים מהאוניברסיטה העברית בירושלים ובעל תואר שני במנהל עסקים בתוכנית של אוניברסיטת תל אביב ואוניברסיטת נורת'ווסטרן.

שחור היה נשוי לראומה עד מותה בשנת 2024 ואבא לשלושה ילדים, מתגורר במודיעין-מכבים-רעות. אחיו הוא רן שחור, גם הוא תא"ל במילואים, שהיה מפקד מערך המבצעים המיוחדים, מפקד היחידה הטכנולוגית של אגף המודיעין ומפקד סיירת מטכ"ל.

## קישורים חיצוניים

* 
* 

קטגוריה:תתי-אלופים בחיל האוויר
קטגוריה:מעוטרי צל"ש אלוף
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:ראשי מחלקת תכנון וארגון בחיל האוויר
קטגוריה:גן שמואל: אישים
קטגוריה:בוגרי המוסד החינוכי גן שמואל
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1963
סנכרון

ממוזער|250px|מטס מסונכרן
ממוזער|250px|סנכרון בעולם החי

**סנכרון** הוא יצירה של קואורדינציה בין אירועים לצורך הפעלת מערכת באופן אחיד.

מערכות שפועלות כך שכל החלקים שלהם נמצאים בסנכרון הן **מערכות מסונכרנות**.

לעומת זאת, מערכות שפועלות שחלקיהם אינם נמצאים בסנכרון, הן **מערכות לא מסונכרנות**.

## סנכרון במדעי המחשב

במדעי המחשב, סנכרון מתייחס לשני נושאים שונים אך קשורים: 
* **סנכרון תהליכים** מתייחס לרעיון שלמספר תהליכים קיימת נקודה משותפת בה הם חוברים יחדיו או נפגשים כדי ליישם סדר פעולות מסוים.
* **סנכרון נתונים** מתייחס לרעיון של שמירת מספר עותקים של מבנה נתונים כך שיהיו עקביים זה לזה, או כדי לשמור על אמינות הנתונים. סנכרון תהליכים משמש רבות למטרת סנכרון נתונים.

## סנכרון של מערכות ביולוגיות - מנגנונים פיזיולוגיים ועצביים
מרכיביה השונים של מערכת החיסון קיימים יחסי גומלין ענפים, המאפשרים להם לפעול באופן מסונכרן ומתואם נגד פולשים זרים שמהם נשקפת סכנה לגוף.

לסנכרון בין תאי עצב יש תפקיד חשוב לאינטגרציה של יחידות תפקודיות במוח.

הסנכרון העצבי מושפע רבות מה"רעשים" של המוח.
ייתכן שרעשים אלו אף תורמים ליכולת הסנכרון העצבי במוח.

גרעיני הבסיס פועלים בתיאום עם קליפת המוח הקדמית כדי לסנכרן ולבצע התנהגויות מתוכננות ורצוניות המצריכות את מערכות השליטה הלימביות, הקוגניטיביות והמוטוריות.

## סנכרון בין בני אדם
ממוזער|250px|סנכרון בין בני אדם
ממוזער|250px|ריקוד קבוצתי מצריך יכולת סנכרון בין בני אדם

סנכרון נדרש במקרים רבים של שיתוף פעולה בין בני אדם. לעיתים מתבצע סנכרון עצמי בין המשתתפים בפעילות, ולפעמים מתייחסים כל המשתתפים לבסיס זמן המסופק על ידי סנכרון חיצוני.

במוזיקה, הרכבים קטנים יכולים לנגן תוך סנכרון עצמי, אך בהרכבים גדולים יותר משתמשים בסנכרון חיצוני - לדוגמה, מנצח העוסק בניצוח על הרכב מוזיקלי מספק בסיס זמן משותף לכל הנגנים.

פעילויות ספורטיביות קבוצתיות מחייבות תיאום זמן בין המשתתפים. לדוגמה, שחייה צורנית דורשת סנכרון בין השחייניות. ברוב סוגי הספורט מתבצע הסנכרון ללא מקור חיצוני. בחתירה אקדמית יש בכל סירה הגאי שתפקידו לסנכרן בין החותרים.

בכבישים, במצב של עומס תנועה, נהגים נדרשים להתאים את מהירותם לנהגים אחרים, ולמעשה לבצע סנכרון עצמי של התנועה. רמזור הוא מקור סנכרון חיצוני לתנועת כלי רכב בצומת.

זמן אוניברסלי מתואם הוא בסיס לסנכרון שעונים ברחבי כדור הארץ (ובחלל הקרוב אליו), ואליו מתואמים השעונים במדינות השונות. אזורי זמן מסביב לעולם מתוארים כהיסטי זמן ביחס לשעון הזה.

## סנכרון בין לוויינים
על מנת שמערך לוויינים יפעל כראוי, יש צורך בסנכרון מלא בין כל הלוויינים במערך. חלק מסנכרון זה נעשה באמצעות הרכיב האלקטרוני שעון אטומי שדרוש לדיוק המיקום הספציפי של לוויין, וסנכרון התקשורת בין הלוויינים.

## ראו גם
* סיבוכיות סנכרון
* אפקט מקלינטוק
* מסלול מסונכרן-שמש
* סנכרון בין אישי

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמן
נ.ב. אני אוהב אותך

**נ.ב אני אוהב אותך** (באנגלית: **P.S. I Love You**) הוא סרט דרמה רומנטית אמריקאי שבוים על ידי ריצ'רד לה גרבנס. התסריט לסרט, שכתבו ריצ'רד לה גרבנס וסטיבן רוג'רס מבוסס על רומן הבכורה של הסופרת האירית ססיליה אהרן "נ.ב אני אוהב אותך", שיצא לאור ב-2004. הסרט מוקדש לזכרה של ווינדלנד סמית' רייס, אחותה של המפיקה מולי סמית'.

## תקציר העלילה
הולי קנדי (מגולמת על ידי הילרי סוונק) היא בחורה צעירה, יפה וחכמה הנשואה לאהבת חייה, גבר אירי בשם ג'רי (מגולם על ידי ג'רארד באטלר). כאשר חייו של גרי נקטעים בשל מחלה, חייה של הולי משתנים מהקצה לקצה והיא שוקעת בדיכאון. היחיד שיכול לעזור לה הוא בעלה שאינו נמצא כבר לצידה. לפני שהוא נפטר, ג'רי משאיר להולי עשרה מסרים שיעזרו לה לא רק להתמודד עם האבל, אלא גם כדי שתגלה את עצמה מחדש, ותתקדם בחיים. המסר הראשון הוא עוגת יום הולדת וקלטת שבה ג'רי מורה לה לצאת מהבית ולהתחיל ליהנות מהחיים. במשך הזמן המכתבים מגיעים להולי בדרך לא ידועה ובצורות שונות ומפתיעות. כל אחד מהמכתבים שולח את הולי להרפתקה אחרת וכל אחד מהם נחתם באותה הדרך - "נ.ב אני אוהב אותך". אמה של הולי וחבריה הטובים מתחילים לחשוש שהמכתבים משאירים אותה כבולה לעבר, אך למעשה כל אחד מהמכתבים דוחף אותה לעבר העתיד החדש. מכתביו של ג'רי מעודדים את הולי, ומדריכים אותה במסע בו היא מגלה דברים חדשים על עצמה, על נישואים, חברות, ועל איך אהבה אמיתית הופכת את הסופיות של המוות להתחלה מחודשת של החיים.

## השחקנים הראשיים
* הילרי סוונק - הולי קנדי
* ג'רארד באטלר - ג'רי קנדי
* ליסה קודרו - דניס הנסי
* ג'ינה גרשון - שרון מקארתי
* ג'יימס מרסטרס - ג'ון מקארתי
* קתי בייטס - פטרישיה ריילי
* הארי קוניק ג'וניור - דניאל קונלי
* ג'פרי דין מורגן - ויליאם גלאגר
* נלי מק'קיי - סיארה ריילי
* אן קנט - רוז קנדי
* בריאן מק'גראת - מרטין קנדי

## קישורים חיצוניים
* 

## הערות שוליים

קטגוריה:סרטים אמריקאיים
קטגוריה:סרטי 2007
קטגוריה:סרטים מבוססי ספרים
קטגוריה:סרטי האחים וורנר
קטגוריה:סרטי דרמה רומנטית
נביל גילאס

**נביל גילאס** (בערבית: **نبيل غيلاس**; נולד ב-20 באפריל 1990) הוא כדורגלן צרפתי-אלג'ירי. אחיו של נביל, כאמל, גם הוא שחקן כדורגל.

## קריירה
גילאס נולד במרסיי למשפחה ממוצא אלג'יראי. עד שנת  שיחק בליגות החובבניות בצרפת, בגיל 20 עבר למוריירנסה מפורטוגל, באותה עונה הושאל לויזאלה וכעבור עונה אחת חזר למוריירנסה, איתה חזר לראשונה אחרי 7 שנים. בעונת  השתתף בכל המשחקים וכבש 13 שערים בליגה, ועוד 3 נוספים, אך בסיום העונה ירדה קבוצתו חזרה לליגה השנייה.

ב-8 ביולי 2013, חתם בפורטו תמורת 3 מיליון אירו, וסעיף שחרור של 30 מיליון אירו. ב-22 בספטמבר ערך את הופעת הבכורה שלו בתיקו 2-2 נגד אשטוריל. ב-5 בפברואר 2014, הבקיע את שער הבכורה שלו עבור פורטו בניצחון 1–2 נגד אותה אשטוריל במסגרת הגביע הפורטוגזי. ב-27 בפברואר 2014 הבקיע את שערו הראשון בליגה האירופית בתיקו 3-3 נגד איינטרכט פרנקפורט שהעלה את פורטו לשמינית הגמר של המפעל.

ב-1 בספטמבר 2014 הושאל לקורדובה שעלתה לליגה הראשונה עונה קודם לכן. ב-12 בספטמבר 2014 ערך את הופעת הבכורה שלו בתיקו 1-1 נגד אלמריה.

ב-10 ביולי 2015 הושאל ללבאנטה הספרדית.

במרץ  זומן לראשונה לסגל נבחרת אלג'יריה לקראת המשחק נגד  במסגרת מוקדמות מונדיאל 2014. ב-9 ביוני 2013 ערך את הופעת הבכורה שלו נגד , בו גם הבקיע את שער הבכורה שלו בנבחרת, המשחק נגמר בניצחון 1–3.

## תארים
**פורטו**
*הסופר קאפ הפורטוגזי: 

## קישורים חיצוניים

קטגוריה:כדורגלנים אלג'יראים
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:חלוצי כדורגל אלג'יראים
קטגוריה:מרסיי: כדורגלנים
קטגוריה:כדורגלני מוריירנסה
קטגוריה:כדורגלני ויזלה
קטגוריה:כדורגלני פורטו
קטגוריה:כדורגלני קורדובה
קטגוריה:כדורגלני לבאנטה
קטגוריה:כדורגלני גזיאנטפספור
קטגוריה:כדורגלני גזטפה
קטגוריה:כדורגלני ויטוריה סטובל
קטגוריה:כדורגלני נבחרת אלג'יריה
קטגוריה:כדורגלני מונדיאל 2014
קטגוריה:צרפתים ממוצא אלג'יראי
קטגוריה:ספורטאים זרים בפורטוגל
קטגוריה:ספורטאים זרים בספרד
קטגוריה:ספורטאים זרים בטורקיה
קטגוריה:ספורטאים צרפתים בפורטוגל
קטגוריה:ספורטאים צרפתים בספרד
קטגוריה:ספורטאים צרפתים בטורקיה
קטגוריה:אלג'יראים שנולדו ב-1990
קטגוריה:צרפתים שנולדו ב-1990
אינטר טורקו

**אינטר טורקו** (**Football Club International Turku**, ובקיצור **FC Inter Turku**) הוא מועדון כדורגל פיני, מהעיר טורקו שבפינלנד. המועדון משחק בליגת העל הפינית.

## היסטוריה
הקבוצה נוסדה בשנת 1990 כקבוצת נוער. בשנת 1992 הוקמה קבוצת הבוגרים ששיחקה בליגה הפינית הרביעית. בשנת 1993 הקבוצה החליפה את קבוצת טורון טובריט שנכנסה לקשיים כלכליים בליגה הפינית השלישית. בסוף עונת 1993 סיימה את הליגה השלישית במקום הראשון והעפילה לליגה הפינית השנייה. הקבוצה שיחקה בליגה השנייה מעונת 1994 ועד עונת 1995.

בעונת 1995 הגיעה לחצי גמר הגביע הפיני והפסידה לקבוצת מייפה. בסוף העונה סיימה את הליגה השנייה במקום הראשון והעפילה בפעם הראשונה לליגת העל הפינית. הקבוצה שיחקה בליגת העל מעונת 1996 ועד עונת 1997. בעונת 1997 הגיעה לרבע גמר הגביע הפיני והפסידה לקבוצת ה.י.ק. הלסינקי. בסוף העונה ירדה לליגה הפינית השנייה. הקבוצה שיחקה עונה אחת בליגה השנייה והעפילה שוב לליגת העל. הקבוצה משחקת בליגת העל ברציפות מעונת 1999.

בעונת 2000 הגיעה לחצי גמר הגביע הפיני והפסידה לקבוצת ה.י.ק. הלסינקי. בעונות 2001, 2003 הגיעה לרבע גמר הגביע הפיני והפסידה לקבוצות טמפרה יונייטד וה.י.ק. הלסינקי בהתאמה. בעונת 2004 סיימה את הליגה במקום הרביעי והעפילה בפעם הראשונה למפעלים האירופים במסגרת גביע האינטרטוטו בשנת 2005. בסיבוב הראשון ניצחה את קבוצת אקרנס מאיסלנד. בסיבוב השני הפסידה לקבוצת ואראז'דין מיוגוסלביה והודחה מהטורניר.

בעונת 2007 הגיעה לגמר גביע הליגה הפינית והפסידה לקבוצת לאהטי. בעונת 2008 זכתה באליפות פינלנד וזכתה בגביע הליגה הפינית. בעקבות זכייתה באליפות העפילה לליגת האלופות בעונת 2009/2010. בסיבוב המוקדמות השני הפסידה לקבוצת שריף טירספול והודחה מהטורניר.

בעונת 2009 זכתה בגביע הפיני והעפילה לליגה האירופית בעונת 2010/2011. בסיבוב המוקדמות השלישי הפסידה לקבוצת ראסינג גנק והודחה מהטורניר. בעונת 2010 הגיעה לרבע גמר הגביע הפיני והפסידה לקבוצת מרייהאמן. 

בעונת 2011 סיימה את הליגה במקום השני והעפילה לליגה האירופית בעונת 2012/2013. בסיבוב המוקדמות השני הפסידה לקבוצת טוונטה והודחה מהטורניר. בעונת 2012 סיימה את הליגה במקום השני והעפילה לליגה האירופית בעונת 2013/2014. בסיבוב המוקדמות הראשון הפסידה לקבוצת וייקינגור גטה מאיי פארו והודחה מהטורניר. בעונת 2017/2018 זכתה בגביע השני.

## תארים
* **[[ליגת העל הפינית בכדורגל|אליפות פינלנד]]: (1)**
** (2008)
* **[[הגביע הפיני]]: (2)**
** (2009, 2017/2018)
* **גביע הליגה הפינית: (1)**
** (2008)

## שחקנים בולטים
*  מגנוס באנה
*  ארי ניימן
*  מיקה אויאלה
*  סברי פאיאנן

## קישורים חיצוניים

* 

קטגוריה:קבוצות כדורגל פיניות
קטגוריה:קבוצות כדורגל שהוקמו ב-1990
קטגוריה:טורקו
אפרים סגולי

**אפרים סגולי** (נולד ב-28 בדצמבר 1951) הוא קצין צה"ל בדימוס בדרגת תת-אלוף, כיהן כמפקד בסיס פלמחים.
## חייו
סגולי נולד בירושלים ולמד בגימנסיה רחביה. התגייס לקורס טיס אותו סיים ב-1971 במגמת מסוקים. שירת כטייס בל 205 בטייסת המסוקים הראשונה, טייסת החרב המתהפכת. במלחמת יום הכיפורים שירת כקברניט בטייסת והשתתף בגיחות פינוי, אספקה והובלה. ב-1976 הצטרף ליחידת הניסוי של AH-1 קוברה, שהייתה הבסיס להקמת טייסת המסק"ר הראשונה. לאחר מכן מונה לסגן מפקד טייסת אנפה ובהמשך לסגן מפקד טייסת המסק"ר. באחת הגיחות השמיד ספינת מחבלים בלבנון. במלחמת לבנון הראשונה שירת כטייס מסוקי MD 500 דיפנדר ("להטוט") והשתתף בגיחות תקיפה של כוחות צבא סוריה. בתום המלחמה מונה למפקד טייסת ה"להטוט", טייסת 190 ושירת בתפקיד עד 1984, בתקופתו פיתחה הטייסת יכולות ביצוע משימות משותפות עם ספינות הטילים של חיל הים, שכללו המראה ונחיתה מסטי"ל דגם סער 4.5 ("חוחית"). ב-1985 מונה למפקדה הראשון של טייסת 161, הטייסת השנייה בחיל האוויר של מסוקי קוברה. בהמשך הקריירה הצבאית שלו כיהן כסגן מפקד היחידה לשיתוף פעולה וכמפקד בסיס פלמחים בשנים 1992 עד 1995 בדרגת תת-אלוף. במילואים שירת כטייס בטייסת 161 וכמדריך בבית הספר לטיסה.

לאחר שחרורו הצטרף כחוקר למכון לחקר תורת המערכה, הוא ממשיך לשמש כחוקר במכון במתכונתו החדשה כמכון דדו. ב-2006 הצטרף למכון פישר למחקר אסטרטגי אוויר וחלל ומכהן כראש המרכז לחקר הכוח האווירי והעימות האסימטרי, מרכז שמטרתו לבחון את מקומו ותרומתו של הכוח האווירי להתמודדות מול ארגוני טרור.

## קישורים חיצוניים
* 
* 
* אפרים סגולי באתר מכון פישר למחקר אסטרטגי אוויר וחלל
* אפרים סגולי, חשיבותה של תרבות השיח, אתר israeldefense.co.il
* 
**מכתביו**
* 

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:בוגרי גימנסיה רחביה
קטגוריה:בוגרי אוניברסיטת בר-אילן
קטגוריה:ישראלים שנולדו ב-1951
ירייה לא מכוונת

**ירייה לא מכוונת** (באנגלית: **Potshot**) הוא רומן מאת רוברט ב. פארקר, שיצא בעברית בשנת 2002 בהוצאת זמורה ביתן. גיבור הספר הוא גיבורו הקבוע של פארקר, הבלש הפרטי ספנסר. זהו הספר ה-28 בסדרת הספרים שכתב פארקר אודותיו.
## עלילת הספר
עלילת הספר נפתחת כאשר הבלש הפרטי ספנסר, גיבורו הראשי של פארקר, נשכר על ידי מרי לו בקמן, תושבת העיירה הקטנה פוטשוט שבמדבר הקליפורני, המשוכנעת שבעלה סטיב, מאמן פוטבול אשר שירת בשעתו בחיל הנחתים, נרצח משום שסירב לשלם דמי חסות לכומר, ראש כנופיית העמק, אשר סוחטת דמי חסות מתושבי העיירה. לרצח לא היו עדים, והמשטרה המקומית לא שיתפה פעולה בחקירה. ספנסר נדרש להתמודד עם הכומר וכנופייתו ומגייס לשם כך את חבריו הטובים ובהם הוק, שותפו וחברו הטוב.
## קישורים חיצוניים
* 
* דף הספר באתר כנרת זמורה ביתן
* 
*  

## הערות שוליים

קטגוריה:ספרות בלשית
קטגוריה:ספרי 2001
קטגוריה:חוקרים פרטיים בדיוניים
קטגוריה:ספרים אמריקאיים
קטגוריה:ספרי רוברט ב. פארקר
קטגוריה:ספרי זמורה ביתן
אליפות וימבלדון 1882

** אליפות וימבלדון 1882** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-8 ביולי והסתיימה ב-17 ביולי.

בתחרות השתתפו 29 ספורטאים בריטים.

## התחרות
שמאל|ממוזער|180px|ויליאם רנשו, מנצח התחרות
התחרות נערכה ב-2 שלבים. בשלב הראשון 28 ספורטאים התחרו על הזכות להתמודד מול המנצח של התחרות שנערכה בשנה שעברה. בשלב השני המנצח של השלב הראשון נפגש עם האלוף-משנה שעברה. 

כל המשתתפים חולקו לשני בתים (16 בעליון ו-12 ספורטאים בתחתון). המנצחים נפגשו בגמר מתמודדים.

המנצח של השלב הראשון היה טניסאי בריטי ארנסט רנשו. אחים רנשו נפגשו במשחק הקובע את מנצח התחרות וויליאם רנשו ניצח ב-4 מערכות. בכך הוא זכה באליפות השנייה ברציפות. במשחק הגמר נוכחו כ-2,000 צופים.

## קישורים חיצוניים
* האתר הרשמי של אליפות וימבלדון
* תוצאות משחקי האליפות

קטגוריה:אליפויות וימבלדון

קטגוריה:1882 בספורט
קייטי

**קייטי** (באיטלקית: **Chieti**) היא עיר הבירה של נפת קייטי שבמחוז אברוצו שבאיטליה. העיר ממוקמת במרחק של 200 ק"מ מצפון-מזרח לרומא, על קו רכס המשתרע לאורך נהר פסקארה, במרחק ק"מ ספורים מחוף הים האדריאטי וכשממערב לה מתנשאים ההרים מאילה (Maiella) וגראן-סאסו (Gran Sasso).

## היסטוריה
קייטי היא מבין הערים העתיקות ביותר באיטליה. על פי המיתולוגיה, העיר נוסדה בשנת 1181 לפנה"ס על ידי הגיבור היווני אכילס שקרא לה על שם אמו תטיס וכך העיר נקראה תאטה (ביוונית: Θεάτη, ובלטינית: Teate). מאוחר יותר נקרא העיר תאטה מרוקינורום (Theate Marrucinorum) והייתה לעיר הראשית של השבט הלוחם מרוקיני (Marrucini). על פי כתביו של ההיסטוריון והגאוגרף סטראבון, העיר נוסדה על ידי הארקאדים ונקראה על ידם תאגאטה (Θηγεάτη).

לאחר שהובסו על ידי הרומאים, נעשו אנשי שבט מרוקיני בעלי ברית נאמנים של כובשיהם והטריטוריה שלהם הוכפפה לשלטון מוניציפלי רומי לאחר מלחמת בעלות הברית. בתקופת האימפריה מנתה אוכלוסייתה של קייטי 60,000 תושבים, אך לאחר נפילת האימפריה הרומית המערבית, נהרסה העיר על ידי שבטי הויזיגותים וההרולי (Heruli). מאוחר יותר הייתה העיר מקום מושבו של המושל הלומברדי. לאחר חורבן העיר היא הייתה לחלק מדוכסות בנוונטו.

קייטי התאוששה מבחינה פוליטית וכלכלית תחת השלטון הנורמני ותחת השליטים שבאו אחריו. לאחר פריחה תרבותית ואדריכלית במהלך המאה ה-17, בחסות הקונטרה-רפורמציה, הוכתה העיר שוב על ידי מגפת דבר ב-1656. במאה ה-18 הוקמו בה בתי ספר ומוסדות להשכלה גבוהה שהרחיבו את המורשת האומנותית שלה. ב-1806 קייטי הפכה לעיר מבוצרת על ידי כוחות צרפת של נפוליאון. העיר הפכה לחלק של ממלכת איטליה ב-1860.

במהלך מלחמת העולם השנייה נמנעו בנות הברית מלהפגיז את קייטי. בתקופה זו שיכנה העיר בתחומיה פליטים רבים שהגיעו מהעיירות והכפרים הסמוכים. העיר שוחררה ב-9 ביוני 1944, יום לאחר שהגרמנים עזבו אותה.

## הקתדרלה
הקתדרלה הגותית של קייטי נבנתה מחדש ב-1069. מבין חלקיה של הקתדרלה נותרו רק חלקים מתוך הקריפטה הרומנסקית. הכנסייה עוצבה מחדש במאה ה-14 כאשר מגדל הפעמונים הוגדל. לאחר כמה רעידות אדמה, הכנסייה נבנתה מחדש בסוף המאה ה-17 ובמאה ה-18 בסגנון הבארוק.

## קישורים חיצוניים

* 
* Chieti abruzzo province south italy
* Chieti, Province of Chieti, Abruzzo, Italy
* 

## הערות שוליים

קטגוריה:אברוצו: ערים
ג'ני-ונדה ברקמן

**ג'ני-ונדה ברקמן** (בגרמנית: **Jenny-Wanda Barkmann**; 30 במאי 1922 – 4 ביולי 1946) הייתה פושעת מלחמה נאצית. במהלך מלחמת העולם השנייה תפקדה בתור שומרת במחנה הריכוז שטוטהוף.

## ביוגרפיה
לפי הסברה הרווחת היא העבירה את מרב שנות ילדותה ונעוריה בהמבורג גרמניה.

בשנת 1944 מונתה לתפקיד שומרת (בגרמנית: SS-Aufseherin) במחנה הנשים מחנה הנשים ברומברג-אוסט שהיה במחנה הריכוז שטוטהוף, שם התאכזרה והתעללה באסירות, בחלקן למוות. כמו כן השתתפה בסלקציות של הנשים והילדים לתאי הגזים.

בקרב נשות המחנה זכתה לכינוי "רוח הרפאים היפה" ונחשבה לרוצחת בדם-קר.

### עדויות ופשעי מלחמה
נאמר עליה שלא היססה להכות את קורבנותיה למוות, שהיו לרוב נשים וילדים, ולא היססה בבחירתם לתאי הגזים.

### מעצר
ברקמן נמלטה משטוטהוף עם התקרבות הצבא האדום לשטחים שנכבשו על ידי גרמניה הנאצית, ונעצרה במאי 1945 לאחר שניסתה להימלט בתחנת הרכבת של העיר גדנסק.

### משפט
היא הועמדה לדין במסגרת משפטי שטוטהוף שנפתחו ב-8 באוקטובר 1946 בנוסף לחמישה עשר פושעי מלחמה נאצים נוספים ממחנה הריכוז שטוטהוף על פשעים שביצעו במחנה. על פי עדויות הנוכחים בבית הדין, היא צחקקה במהלך המשפט, פלרטטה עם שומריה וככל הנראה סידרה את שיערה בזמן שמיעת עדות על מעלליה במחנה. היא נמצאה אשמה, ולאחר מכן הכריזה: "החיים הם אכן תענוג, ותענוגות הם לרוב קצרים".

### הוצאה להורג
ממוזער|שמאל|100px|ברקמן דקות ספורות לאחר תלייתה.
ברקמן הוצאה להורג בגיל 24 בתלייה תוך שנשמטה מתא מטען של משאית יחד עם עשרה נאשמים נוספים מהמשפט, בין היתר גרדה שטיינהוף, ונדה קלאף ואליזבת בקר, בעיר גדנסק ב-4 ביולי 1946.

## ראו גם
* נשים בשורות הנאצים

## לקריאה נוספת
* Tony Rennell, **Bitches of Buchenwald: Which death camp guard is the evil inspiration behind Kate Winslet's role in The Reader?**, Mail Online, 24 January 2009

## קישורים חיצוניים

* 

## הערות שוליים

קטגוריה:מחנה הריכוז שטוטהוף
קטגוריה:פושעות מלחמה נאציות שהוצאו להורג
קטגוריה:פושעי מלחמה נאצים שהוצאו להורג
קטגוריה:נשות סגל מחנות ריכוז והשמדה
קטגוריה:סגל מחנות ריכוז והשמדה
קטגוריה:נשים שהוצאו להורג בתלייה
קטגוריה:אישים שהוצאו להורג בתלייה
קטגוריה:אישים שהוצאו להורג בפולין
קטגוריה:גרמניות שנולדו ב-1922
קטגוריה:גרמנים שנולדו ב-1922
קטגוריה:גרמנים שנפטרו ב-1946
קטגוריה:נפטרות ב-1946
סטיבן דפור

**סטיבן ארנולד דפור** (בהולנדית: **Steven Arnold Defour**; נולד ב-15 באפריל 1988) הוא כדורגלן עבר בלגי ששיחק בעמדת הקשר.

## קריירת מועדונים
דפור התחיל את הקריירה שלו במחלקת הנוער של מכלן עיר הולדתו. בשנת  עבר למחלקת הנוער של גנק עקב בעיות כלכליות. בעונת  ערך את הופעת הבכורה שלו והוא רק בן 17. בעונת  הפך לשחקן הרכב ראשון וסיים את העונה עם 26 הופעות ושער אחד.

בקיץ  ניסה לעבור לאייאקס אמסטרדם, אך גנק הערימה קשיים. דפור איים לעזוב דבר המותר לו לפי החוק הבלגי, אך לאחר שאייאקס לא הביעה עניין הוא חתם בסטנדרד לייז' ל-5 שנים. כבר בעונתו השנייה הפך לקפטן. בסיום אותה עונה זכה בנעל הזהב הבלגית וזכה עם הקבוצה באליפות ראשונה אחרי 25 שנים.

ב-15 באוגוסט 2011, חתם בפורטו ל-5 שנים וליאז' קיבלה 6 מיליון אירו תמורתו ותמורת אליקים מנגאלה. בעונתו הראשונה הבקיע 2 שערים ב-37 הופעות בכל המסגרות וזכה עם הקבוצה באליפות. ב-18 בספטמבר 2012 הבקיע את שער הבכורה שלו בליגת האלופות במדי פורטו בניצחון 0-2 נגד דינמו זגרב.

ב-13 באוגוסט 2014 חתם בקבוצה הבלגית אנדרלכט לחמש שנים. 

ב-16 באוגוסט 2016 חתם דפור בברנלי מהפרמייר ליג עבור 8.5 מיליון אירו.

## קריירה בינלאומית
דפור ערך את הופעת הבכורה שלו בנבחרת בלגיה במאי  והוא רק בן 18. ב-6 בספטמבר 2008, הבקיע את שער הבכורה שלו בנבחרת בניצחון 2-3 נגד  במסגרת מוקדמות מונדיאל 2010. דפור עלה עם הנבחרת למונדיאל 2014 והוא זומן לסגל הנבחרת לקראת המונדיאל.

## תארים
**סטנדרד לייז**'
*אליפות בלגיה: , 
*הגביע הבלגי: 
*הסופר קאפ הבלגי: , 

**פורטו**
*אליפות פורטוגל: , 
*הסופר קאפ הפורטוגזי: , 

**אישיים**
*נעל הזהב הבלגית: 

## קישורים חיצוניים

* 

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני סטנדרד לייז'
קטגוריה:כדורגלני פורטו
קטגוריה:כדורגלני אנדרלכט
קטגוריה:כדורגלני ברנלי
קטגוריה:כדורגלני רויאל אנטוורפן
קטגוריה:כדורגלני מכלן
קטגוריה:כדורגלני נבחרת בלגיה
קטגוריה:כדורגלני מונדיאל 2014
קטגוריה:זוכי נעל הזהב הבלגית
קטגוריה:בלגים שנולדו ב-1988
קטגוריה:מאמני כדורגל בלגים
קיילור נבאס

**קיילור אנטוניו נבאס גמבואה** (בספרדית: **Keylor Antonio Navas Gamboa**; נולד ב-15 בדצמבר 1986) הוא כדורגלן קוסטה ריקני המשחק בעמדת השוער באוניברסידד נסיונל מליגת העל המקסיקנית ובנבחרת קוסטה ריקה.

## קריירת מועדונים
נבאס התחיל הקריירה שלו בדפורטיבו סאפריסה. ב-6 בנובמבר 2005 ערך את הופעת הבכורה שלו במשחק ליגה נגד אסוסיאסיון דפורטיבה כרמליטה. בעונת  הפך לשוער הראשון של המועדון. עם סאפריסה זכה ב-6 אליפויות ובליגת האלופות של CONCACAF.

ביולי  חתם באלבסטה מהליגה השנייה בספרד. הוא היה שותף ב-36 משחקי ליגה, ובסיום העונה ירד עם הקבוצה לליגה השלישית. בתחילת  הושאל ללבאנטה לעונה אחת. את רוב העונה העביר כמחליף לגוסטבו מונואה ורק ב-13 במאי 2012 ערך את הופעת הבכורה שלו בניצחון 0–3 נגד אתלטיק בילבאו. לאחר עזיבתו של מונואה בקיץ  חתם נבאס בלבאנטה והפך לשוער הראשון של המועדון.

באוגוסט 2014, חתם נבאס בריאל מדריד על חוזה ל-6 שנים תמורת 10 מיליון יורו. נבאס היה שותף לזכייתה של ריאל מדריד בליגת האלופות במשך שלוש עונות רצופות, בשנים 2015–2018.

ב-2 בספטמבר 2019 עבר נבאס לפריז סן-ז'רמן הצרפתית. ב-31 בינואר 2023 הושאל נבאס לנוטינגהאם פורסט עד לסוף העונה.

ב-21 בינואר 2025 חתם בניואל'ס אולד בויס הארגנטינאית.

ב-21 ביולי 2025 חתם באוניברסידד נסיונל המקסיקנית.

## קריירה בינלאומית
בשנת  השתתף נבאס עם נבחרת הנוער של קוסטה ריקה בגביע העולם בכדורגל עד גיל 17. באוגוסט  זומן לראשונה לסגל הנבחרת, לקראת משחקי ידידות נגד אוסטריה ושווייץ, ולאחר שנתיים ערך את הופעת הבכורה שלו. הוא עלה עם נבחרתו לחצי גמר גביע הזהב 2009.

נבאס זומן לסגל הנבחרת למונדיאל 2014. בטורניר זה נקבע הישג השיא של הנבחרת - הגעה לרבע הגמר.

הוא נכלל בסגל הנבחרת לטורניר מונדיאל 2022.

## תארים
;סאפריסה
*ליגת האלופות של CONCACAF: , מקום שני 
*ליגת העל של קוסטה ריקה: , ,  ארפטורה,  קלאסורה,  ארפטורה,  קלאסורה
*גביע העולם למועדונים: מקום שלישי 

; פריס סן ז׳רמן
*אליפות צרפת: 2019/2020, 2021/2022, 2023/2024
*הגביע הצרפתי: 2019/2020, 2020/2021, 2023/2024
*גביע הליגה הצרפתית: 2019/2020
*הסופר קאפ הצרפתי: 2020, 2022

;ריאל מדריד
*אליפות ספרד: 2016/2017
*ליגת האלופות: 2015/2016, 2016/2017, 2017/2018
*הסופר קאפ האירופי: 2014, 2016, 2017
*אליפות העולם לקבוצות: 2014, 2016, 2017, 2018
*הסופר קאפ הספרדי: 2017

;אישיים
*שוער הטורניר - גביע הזהב 2009
*שוער השנה של אופ"א - 2018

## קישורים חיצוניים

* 

## הערות שוליים

קטגוריה:שוערי כדורגל קוסטה ריקאים
קטגוריה:כדורגלנים קוסטה ריקאים
קטגוריה:כדורגלני דפורטיבו סאפריסה
קטגוריה:כדורגלני אלבסטה
קטגוריה:כדורגלני לבאנטה
קטגוריה:כדורגלני ריאל מדריד
קטגוריה:כדורגלני פריז סן-ז'רמן
קטגוריה:כדורגלני נוטינגהאם פורסט
קטגוריה:כדורגלני ניואל'ס אולד בויס
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:כדורגלני גביע הזהב 2025
קטגוריה:קוסטה ריקאים שנולדו ב-1986